recursal/SuperWikiNEXT-32B huggingface dataset:
**জেন্ডিয়াম** হল টুথপেস্টের একটি ব্র্যান্ড যা ইউনিলিভার অস্ট্রিয়া, বেলজিয়াম, ক্রোয়েশিয়া, চেক প্রজাতন্ত্র, ফ্রান্স,  জার্মানি, হাঙ্গেরি, ইতালি, মধ্যপ্রাচ্য, নেদারল্যান্ডস, স্ক্যান্ডিনেভিয়া, স্লোভাকিয়া এবং সুইজারল্যান্ডে বাজারজাত করে।

ইতিহাস
------

জেন্ডিয়াম ১৯৭৬ সালে নেদারল্যান্ডে চালু করা হয়েছিল, এর সূত্রটি হেঙ্ক হুগেনডোর্নের উৎসেচক গবেষণার উপর ভিত্তি করে তৈরি করা হয়েছিল। 

২০০৭ সালের হিসাবে, ডেনমার্কে জেন্ডিয়ামের বাজারের শেয়ার ছিল প্রায় ৩৭%।

তথ্যসূত্র
---------

1. ↑  "Les dentifrices Zendium arrivent en France" (French ভাষায়)। ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link)
2. 1 2  Lene Wedel Heilskov (২০০৮)। "zendiums historie" (PDF) (Danish ভাষায়)। Zendium। উদ্ধৃতি শৈলী রক্ষণাবেক্ষণ: অচেনা ভাষা (link) [*স্থায়ীভাবে অকার্যকর সংযোগ*]

বাহ্যিক লিঙ্ক
-------------

* ডেনমার্ক  ওয়েব্যাক মেশিনে আর্কাইভকৃত ১৫ অক্টোবর ২০১৪ তারিখে, জার্মানি, ইতালি, নেদারল্যান্ডস, নরওয়ে  ওয়েব্যাক মেশিনে আর্কাইভকৃত ১৯ নভেম্বর ২০২৩ তারিখে, সুইডেনের অফিসিয়াল ওয়েবসাইট।

টেমপ্লেট:Unilever
**ওপেনএআই** হল একটি আমেরিকান কৃত্রিম বুদ্ধিমত্তা গবেষণামূলক প্রতিষ্ঠান । এটি অলাভজনক প্রতিষ্ঠান **ওপেনএআই ইনকর্পোরেটেড** এবং সাবসিডিয়ারি প্রতিষ্ঠান **ওপেনএআই লিমিটেড পার্টনারশিপ** নিয়ে গঠিত। ওপেনএআই বন্ধুত্বপূর্ণ কৃত্রিম বুদ্ধিমত্তা প্রচার ও বিকাশের জন্য গবেষণা পরিচালনা করে। সংস্থাটি ২০১৫ সালে সান ফ্রান্সিসকোতে স্যাম অল্টম্যান, রিড হফম্যান, জেসিকা লিভিংস্টন, ইলন মাস্ক, ইলিয়া সুটস্কেভার, পিটার থিয়েল এবং অন্যান্যদের দ্বারা প্রতিষ্ঠিত হয়েছিল,   যারা সম্মিলিতভাবে এই প্রতিষ্ঠানে ১ বিলিয়ন মার্কিন ডলার বিনিয়োগ করেন। মাস্ক ২০১৮ সালে বোর্ড থেকে পদত্যাগ করেন, তবে তিনি এখনও প্রতিষ্ঠানটির সাথে দাতা হিসেবে যুক্ত আছেন। মাইক্রোসফট ২০১৯ সালে ওপেনএআই কে ১ বিলিয়ন মার্কিন ডলার বিনিয়োগ হিসেবে প্রদান করে এবং ২০২৩ সালের জানুয়ারিতে আগামী কয়েক বছরে আরও ১০ বিলিয়ন মার্কিন ডলার বিনিয়োগ করার প্রতিশ্রুতি দেয়। 

সান ফ্রান্সিসকোর পাইওনিয়ার বিল্ডিং- এ ওপেনএআই এর সদরদপ্তর

#### চ্যাটজিপিটি

চ্যাটজিপিটি একটি কৃত্রিম বুদ্ধিমত্তা সম্পন্ন চ্যাটবট। এতে একটি কথোপকথনমূলক ইন্টারফেস রয়েছে যেখানে আপনি স্বাভাবিক ভাষায় প্রশ্ন জিজ্ঞাসা করতে পারবেন। চ্যাটজিপিটি তারপর সেকেন্ডের মধ্যে একটি প্রতিক্রিয়ামূলক উত্তর প্রদান করবে। যেসব বাক্য ব্যাবহার করে একে প্রশ্ন করা হয় সেসব বাক্যকে প্রম্পট বলে। এই প্রম্পট গুলো যত বেশি বোধগম্য হবে, চ্যাটজিপিটি ততো ভালোভাবে উত্তর প্রদান করতে পারবে। প্রম্পট গুলোকে বোধগম্য করে সাজিয়ে তোলার প্রক্রিয়া কে প্রম্পট ইঞ্জিনিয়ারিং বলে। চ্যাটজিপিটি ২০২২ সালের নভেম্বরে চালু হয়েছিল এবং এটি চালু হওয়ার মাত্র ৫ দিন এর মধ্যে ১ মিলিয়ন ব্যবহারকারীর মাইলফলক অর্জন করে।

তথ্যসূত্র
---------

1. ↑  *Vanity Fair*। ২০১৫ । ফেব্রুয়ারি ৩, ২০২৩ তারিখে মূল থেকে আর্কাইভ করা। সংগ্রহের তারিখ জানুয়ারি ২৩, ২০২৩।  `|শিরোনাম=` অনুপস্থিত বা খালি (সাহায্য)
2. ↑  "OpenAI, the company behind ChatGPT: What all it does, how it started and more"। *The Times of India* (ইংরেজি ভাষায়)। জানুয়ারি ২৫, ২০২৩। ফেব্রুয়ারি ৩, ২০২৩ তারিখে মূল থেকে আর্কাইভ করা। সংগ্রহের তারিখ ২০২৩-০১-২৮।
3. ↑  Browne, Ryan। "Microsoft reportedly plans to invest $10 billion in creator of buzzy A.I. tool ChatGPT"। *CNBC* (ইংরেজি ভাষায়)। ফেব্রুয়ারি ৩, ২০২৩ তারিখে মূল থেকে আর্কাইভ করা। সংগ্রহের তারিখ ২০২৩-০১-২৭।
4. ↑  "Prompt Engineering in ChatGPT: A Comprehensive Guide"। *Prompt Engineering Wiki*। ফেব্রুয়ারি ৩, ২০২৩। ফেব্রুয়ারি ৪, ২০২৩ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ৪, ২০২৩।
5. ↑  "Mira Murati via Twitter"। Mira Murati। ডিসে ৫, ২০২২। ডিসেম্বর ১৪, ২০২২ তারিখে মূল থেকে আর্কাইভ করা। সংগ্রহের তারিখ ডিসেম্বর ১৫, ২০২২।
**ত্রিদিব**  (১২ ডিসেম্বর ১৯১১ — ২১ ডিসেম্বর ১৯৯৭) একজন বাঙালি স্বাধীনতা আন্দোলনকারী, সাংসদ ও বিপ্লবী সমাজতন্ত্রী দলের অন্যতম প্রতিষ্ঠাতা নেতা।

প্রারম্ভিক জীবন
---------------

ত্রিদিব চৌধুরীর পিতা গনেশ চৌধুরী পদস্থ পুলিশ কর্তা ছিলেন। তাদের আদি নিবাস ছিল বাংলাদেশের পাবনায়। পিতার বদলির চাকরির সুবাদে তিনি মুর্শিদাবাদ জেলার বহরমপুর চলে আসেন, ১৯২৬ সালে কৃষ্ণনাথ কলেজিয়েট স্কুল থেকে ম্যাট্রিক ও কৃষ্ণনাথ কলেজ থেকে আই.এ পাশ করেন।

স্বাধীনতা আন্দোলন
-----------------

ছাত্রাবস্থাতেই স্বাধীনতা আন্দোলনে যোগ দিয়েছিলেন তিনি। বহরমপুর অনুশীলন সমিতির তরুন সংগঠকদের মধ্যে একজন ছিলেন ত্রিদিব। ১৯৩০ সালে চট্টগ্রাম অস্ত্রাগার লুন্ঠনের ঘটনায় আত্মগোপন করেন। কিছুদিন পরে ধরা পড়ে ১৯৩৭ সাল পর্যন্ত কারাবাস করতে হয়। জেলে ১৯৩৩ সালে বিএ ও ১৯৩৬ সালে অর্থনীতি তে এমএ পাশ করেন। ১৯৩৭ থেকে ১৯৪০ এই তিন বছর নেতাজী সুভাষচন্দ্র বসুর ঘনিষ্ঠ সহযোগী হিসেবে কাজ করেছেন তিনি।

রাজনীতি
-------

১৯৪০ সালে কংগ্রেস সোশালিস্ট পার্টি থেকে বেরিয়ে যোগেশচন্দ্র চট্টোপাধ্যায়, রবি সেন, ত্রৈলোক্যনাথ চক্রবর্তী, প্রতুল গাঙ্গুলি প্রমুখদের সাথে মিলে রেভলিউশনারি সোশালিস্ট পার্টি বা বিপ্লবী সমাজতন্ত্রী দল গঠন করেন। ১৯৪০-৪৬ আবার কারাগারে থাকেন। স্বাধীনতার পরে ১৯৫৫ সালে গোয়ার মুক্তি আন্দোলনে যোগ দেন। পর্তুগিজ সরকার তাকে গ্রেপ্তার করে ১৯ মাস আটক রাখে সালজারের জেলে। আর.এস.পি দলের হয়ে সাতবার তিনি সাংসদ নির্বাচিত হন বহরমপুর লোকসভা কেন্দ্র হতে। ১৯৮৭ সালের পর রাজ্যসভায় নির্বাচিত হন এবং আমৃত্যু রাজ্যসভার সাংসদ পদে থাকেন। সাংসদে তার সুবক্তা ও সরকারের অন্যায় নীতির কঠোর সমালোচক হিসেবে সুনাম ছিল। বাস্তুহারাদের অধিকার, মতপ্রকাশ ও গণতান্ত্রিক চেতনার পক্ষে একাধিকার সওয়াল করেছেন। মার্ক্সবাদী দর্শনে গভীর পান্ডিত্য ছিল। সারাজীবন অসংখ্য রাজনৈতিক প্রবন্ধ ও কয়েকটি গ্রন্থ লিখেছেন ত্রিদিব চৌধুরী। তিনি অকৃতদার ছিলেন ও সহজ সরল জীবনযাত্রা করেছেন আজীবন।

মৃত্যু
------

২১ ডিসেম্বর, ১৯৯৭ সালে ত্রিদিব চৌধুরী মারা যান।

তথ্যসূত্র
---------

1. ↑  Khan, Moniruddin (২০১৪-০২-১০)। *Murshidabader Samprodyik Sampritir Ruprekha: An Outline of Communal Harmony in Murshidabad District*। Udar Aakash।
2. 1 2 3  অঞ্জলি বসু সম্পাদিত, দ্বিতীয় খন্ড (২০০৪)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ১২৬।
3. ↑  "Murshidabader Samprodyik Sampritir Ruprekha: An Outline of Communal Harmony"। সংগ্রহের তারিখ ৬ অক্টোবর ২০১৭।
4. ↑  Chaudhuri, Dilip Ray। *দিলীপ রায়চৌধুরী রচনা সমগ্র: A Collection of Literary Work by Dilip Ray Chaudhuri* (ইংরেজি ভাষায়)। Sristisukh Prokashan LLP। আইএসবিএন 978-1-63535-615-1।
5. ↑  "উনিশের আগে অধীর 'মিথ' ভাঙতে তৃণমূলের ভরসা তাঁরই এক সময়ের সেনাপতিরা"। *Indian Express Bangla*। ২০১৮-১০-২৯। সংগ্রহের তারিখ ২০২০-০৭-৩০।
6. ↑  newssundarban.com (২০২০-১২-১৩)। "বিপ্লবী জননেতার জন্মদিন উপলক্ষে রক্তদান"। *News SundarBan*। সংগ্রহের তারিখ ২০২১-০৫-১৪।
**হাদি রানি সাহল কানওয়ার**    রাজস্থানের একজন রাণী ছিলেন।  তিনি হাদা চৌহান রাজপুত সংগ্রাম সিং-এর কন্যা ছিলেন, মেওয়ারের সালুম্বরের একজন চুন্দাওয়াত প্রধান রাওয়াত রতন সিংকে বিয়ে করেছিলেন, যিনি তার স্বামীকে যুদ্ধে যেতে অনুপ্রাণিত করার জন্য নিজেকে উৎসর্গ করেছিলেন। 

কিংবদন্তি অনুসারে, যখন মেওয়ারের রাজ সিং প্রথম (১৬৫৩-১৬৮০) রতন সিংকে আজমির সুবাহের মুঘল গভর্নর, সেনাপতির বিরুদ্ধে বিদ্রোহে যোগ দিতে ডাকেন, তার মাত্র কয়েক দিন আগে তিনি বিয়ে করেছিলেন। তিনি তার স্ত্রী হাদি রানির কাছে যুদ্ধক্ষেত্রে নিয়ে যাওয়ার জন্য কিছু স্মারক চেয়েছিলেন। মেওয়ারের জন্য তার দায়িত্ব পালনে তিনি একটি বাধা ছিলেন ভেবে, তিনি তার মাথাটি কেটে একটি প্লেটে রেখেছিলেন। একজন চাকর তা কাপড় দিয়ে ঢেকে তার স্বামীর কাছে পেশ করল। বিধ্বস্ত কিন্তু তবুও গর্বিত, কমান্ডার তার চুল দিয়ে স্মারকটি তার গলায় বেঁধেছিলেন এবং তাদের বিদ্রোহ শেষ হওয়ার পরে, তিনি হাঁটু গেড়ে বসেছিলেন এবং তার ঘাড় কেটেছিলেন, বেঁচে থাকার ইচ্ছা হারিয়েছিলেন।

উত্তরাধিকার
-----------

আজও, লোকেরা রাজস্থানে তাকে পূজা করে এবং লোককাহিনী গায়করা তার শৌর্য্য, বীরত্ব, সাহস সম্পর্কে গানে তার গল্প বলে। তিনি রাজস্থানের বিভিন্ন গল্প, কবিতা এবং গানের অনুপ্রেরণা এবং তার গল্প রাজস্থানের পাঠ্যক্রমের একটি অংশ। হাদি রানি কি বাওরি হলো ভারতের রাজস্থান রাজ্যের টঙ্ক জেলার টোদারাইসিংহ শহরে অবস্থিত একটি সোপান। এটি ১৭ শ খ্রিস্টাব্দে নির্মিত হয়েছিল বলে ধারণা করা হয়।  রাজস্থান পুলিশ 'হাদি রানি নারী ব্যাটালিয়ন'  নামে একটি নারী ব্যাটালিয়ন গঠন করেছে।[] একজন বলিউড পরিচালক তাকে নিয়ে একটি সিনেমা বানানোর ঘোষণা দেন তবে ভারতের বিভিন্ন অংশে পদ্মাবত নিষিদ্ধ হওয়ায় পরে সেই প্রকল্পটি বন্ধ হয়ে যায়।[  ]

তথ্যসূত্র
---------

1. ↑  Gold, Ann Grodzins (১৯৯৪)। "Gender, Violence and Power"। Kumar, Nita। *Women as Subjects: South Asian Histories*। University of Virginia Press। পৃষ্ঠা 35। আইএসবিএন 978-0-81391-522-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "हाड़ी रानी का बलिदान - History Glow" (ইংরেজি ভাষায়)। ২০২২-১২-০৪। সংগ্রহের তারিখ ২০২৪-০২-০৯।
3. ↑  "हाड़ी रानी सहल कंवर"। *Matrubharti* (হিন্দি ভাষায়)। সংগ্রহের তারিখ ২০২৪-০২-০৯।
4. ↑  "शादी के दूसरे दिन ही इस हिंदू रानी ने अपना सिर काट पति के पास क्यों भिजवाया?"। *navbharattimes.indiatimes.com* (হিন্দি ভাষায়)। সংগ্রহের তারিখ ২০২৪-০২-০৯।
5. ↑  Gold, Ann Grodzins (১৯৯৪)। "Gender, Violence and Power"। *Women as Subjects: South Asian Histories*। University of Virginia Press। পৃষ্ঠা 35। আইএসবিএন 978-0-81391-522-7।
6. ↑  Saccidānandan (2001).
7. ↑  "Hadi Rani ki Baori"। Pink City। ৩ আগস্ট ২০১৬।
8. ↑  "The Rajput Kshatrani story of Rajasthan"। Patrika। ৭ সেপ্টেম্বর ২০১৭।
টেমপ্লেট:Udaipur
**কৃষ্ণভাবিনী দাস** (১৮৬২ - ১৯১৯) একজন বাঙালি লেখক এবং একজন নারীবাদী ছিলেন।

প্রাথমিক জীবন
-------------

কৃষ্ণভাবিনী দাসের জন্ম আনুমানিক ১৮৬২ সাল নাগাদ, ব্রিটিশ ভারতের বেঙ্গল প্রেসিডেন্সির অধীনে মুর্শিদাবাদ জেলায়। তাঁর প্রথাগত বিদ্যালয় শিক্ষা হয়নি, তিনি বাড়িতেই শিক্ষা পেয়েছিলেন। নয় বছর বয়সে দেবেন্দ্রনাথ দাসের সঙ্গে তাঁর বিয়ে হয়েছিল। ভারতীয় সিভিল সার্ভিস পরীক্ষা দেওয়ার জন্য তাঁর স্বামী ১৮৭৬ সালে ইংল্যান্ডে চলে যান, কিন্তু তিনি সফল হননি। এরপর তিনি ক্যামব্রিজ বিশ্ববিদ্যালয়ে গণিত পড়তে যান। ১৮৮২ সালে তিনি নিজের স্ত্রীর কাছে কলকাতায় ফিরে আসেন। এর ছয় মাস পর, কৃষ্ণভাবিনী ১৯ বা ২০ বছর বয়সে তাঁরা একসাথে ইংল্যান্ডে চলে যান। সেখানে তাঁরা আট বছর ছিলেন।

কর্মজীবন
--------

কৃষ্ণভাবিনী দাস ব্রিটিশ সংস্কৃতি এবং মানুষ পছন্দ করতেন এবং এই সংস্কৃতি দ্বারা ব্যাপকভাবে প্রভাবিত হয়েছিলেন। ব্রিটেনে নারীদের দ্বারা উপভোগ করা মর্যাদা দেখে তিনি সত্যিই মুগ্ধ হয়েছিলেন। ১৮৮৫ সালে তিনি ইংল্যান্ডে নিজের অভিজ্ঞতা সম্পর্কে একটি বই প্রকাশ করেন, যার নাম *ইংল্যাণ্ড বঙ্গ মহিলা* (ইংল্যান্ডের একজন বাঙালি মহিলা)। একজন মহিলা বই লিখলে তার প্রতি সামাজিক দৃষ্টিভঙ্গি কি হবে, সে সম্পর্কে তিনি চিন্তিত ছিলেন। তাই তিনি অজ্ঞাতনামা হিসেবে নিজের লেখা প্রকাশ করেছিলেন, লেখকের নাম ছিল *এ* *বেঙ্গলি লেডি (একজন বাঙালি ভদ্রমহিলা)*। বইটিতে তিনি বাঙালি সমাজে নারীদের অবস্থানের সমালোচনা করেছেন এবং ব্রিটিশ সমাজে তাদের অবস্থানের প্রশংসা করেছেন। তিনি ব্রিটিশ নারীদের স্বাধীনতা, তাদের শিক্ষা এবং কর্মসংস্থানের সুযোগ সম্পর্কে লিখেছেন। তিনি ব্রিটেনে নিম্নবর্গের প্রতি আচরণের সমালোচনা করেছিলেন এবং তিনি যা দেখেছিলেন তা হল ব্রিটিশ সমাজের অর্থ ও স্বার্থের প্রতি আবেশ। যদিও হিন্দু মহিলারা মুসলিম মহিলাদের মতো পরদা পালন করতেন না, কিন্তু সেই সময় তাঁরা মূলত অদৃশ্য, নিজের ঘরে বন্দী এবং জনসাধারণের দৃষ্টি থেকে দূরে থাকতেন। তাঁদের সঠিক স্থানটি গার্হস্থ্য ক্ষেত্রের মধ্যে ছিল এবং একজন মধ্যবিত্ত ভারতীয় মহিলার জন্য নিজেকে বহির্বিশ্বের কাছে প্রকাশ করা বা বিতর্কে অংশগ্রহণ করা খুবই অস্বাভাবিক ছিল। ইংল্যান্ডের মাটির বাস্তবতার সাথে মানুষকে শিক্ষিত করার এই স্ব-নিয়ন্ত্রিত প্রচারই কৃষ্ণভাবিনী দাসের আখ্যানটিকে অনন্য করে তোলে। তিনি বাঙালি পাঠকদের কাছে নারীর অধিকার ও নারীবাদের ধারণাও তুলে ধরেন। ১৮৮৯ সালে তিনি কলকাতায় ফিরে আসেন। তিনি নারীর অধিকার এবং নারী শিক্ষার প্রয়োজনীয়তা নিয়ে লিখতে থাকেন। তিনি *ভারতী*, *প্রবাসী* এবং *সাধনা* পত্রিকায় লিখতেন। তিনি বিধবাদের জন্য একটি নারী আশ্রয়কেন্দ্র নির্মাণ করেছিলেন।

মৃত্যু
------

১৯১৯ সালে কৃষ্ণভাবিনী দাস মারা যান।

তথ্যসূত্র
---------

1. 1 2 3  Murshid, Ghulam। "Das, Krishnabhabini"। *Banglapedia* (ইংরেজি ভাষায়)। সংগ্রহের তারিখ ১২ নভেম্বর ২০১৭।
2. ↑  Caudhurāṇī, Phaẏajunnesā (২০০৯)। *Nawab Faizunnesa's Rupjalal* (ইংরেজি ভাষায়)। BRILL। পৃষ্ঠা 19। আইএসবিএন 978-9004167803।
3. 1 2 3  "A Bengali Lady in England by Krishnabhabini Das (1885) - Cambridge Scholars Publishing"। *www.cambridgescholars.com* (ইংরেজি ভাষায়)। সংগ্রহের তারিখ ২০২৪-০৩-০৬।
4. ↑  Borthwick, Meredith (২০১৫)। *The Changing Role of Women in Bengal, 1849-1905* (ইংরেজি ভাষায়)। Princeton University Press। পৃষ্ঠা 242। আইএসবিএন 9781400843909। সংগ্রহের তারিখ ১২ নভেম্বর ২০১৭।
**মুকুন্দরাম চক্রবর্তী** (আনু. ১৫০০–১৫৫১ খ্রিষ্টাব্দ) একজন মধ্যযুগীয় বাঙালি কবি।

আনুমানিক ১৫৭৫ সালে বর্ধমান রাজের ডিহিদার মামুদ শরিফের অত্যাচারের কারণে মুকুন্দরাম তাঁর পৈতৃক নিবাস ত্যাগ করতে বাধ্য হন এবং ব্রাহ্মণ শাসক বীর বাঁকুড়া রায়ের আশ্রয় ও পৃষ্ঠপোষকতা পান, যিনি মেদিনীপুরের ব্রাহ্মণভূম এলাকায় শাসন করতেন এবং দেবী চণ্ডীর ভক্ত ছিলেন। বাঁকুড়া রায় মুকুন্দরামকে তাঁর পুত্রের গৃহশিক্ষক নিযুক্ত করেন। পরবর্তীতে আড়রার জমিদার রঘুনাথ রায়ের সভাকবিরূপে চণ্ডীমঙ্গল কাব্য রচনা করেন, যার জন্য তিনি 'কবিকঙ্কণ' উপাধিতে ভূষিত হন। *কবিকঙ্কণ* অর্থ যে কবি হাতে অথবা পায়ে ঘুঙুর পরে গান করতেন, অর্থাৎ মঙ্গলকাব্যের পেশাদার গায়ক।

তাঁর সবচেয়ে বিখ্যাত রচনা *চণ্ডীমঙ্গল* মধ্যযুগীয় বাংলার সামাজিক-রাজনৈতিক পটভূমির একটি ভাষ্য। সেখানে তিনি একজন দরিদ্র শিকারী কল্লাকেতু ও একজন ধনী বণিক ধনপতি এবং তাঁদের স্ত্রীদের কাহিনির আশ্রয়ে নিজের জীবনের ভ্রমণ ও কষ্টগুলোকে বর্ণনা করেছেন, যাঁদের উভয়েই বিপদে আটকা পড়ে এবং পরবর্তীকালে দেবী অভয়া বা চণ্ডী উদ্ধার তাঁদের উদ্ধার করেন, তাঁরা উভয়ই লোকদেবদেবী। *চণ্ডীমঙ্গল* মধ্যযুগীয় বাংলায় বিদ্যমান জটিল সামাজিক কাঠামোর একটি সমৃদ্ধ ও বিশদ বিবরণ প্রদান করে।

তিনি তার কাব্যে উপন্যাসের বীজ বপন করেছেন। আধুনিক যুগের সাহিত্য সমালোচকগণ[*কে?*] তার সম্পর্কে বলেছেন - ' মুকুন্দরাম চক্রবর্তী মধ্যযুগে জন্মগ্রহণ না করে আধুনিক যুগে জন্মগ্রহণ করলে কাব্য না লিখে উপন্যাস লিখতেন'। যদি এমন কোন গ্রন্থের নাম করতে হয় যাতে আধুনিক কালের, উপন্যাসের,রস কিছু পরিমাণে মেলে যেমন- নিপুণ পর্যবেক্ষণ, সহৃদয়তা, জীবনে আস্থা, ব্যাপক অভিজ্ঞতা সবই যথোচিত পরিমাণে বর্তমান।

তথ্যসূত্র
---------

1. ↑  O’malley, L. S. S. (১৯৯৫)। *Bengal District Gazetteers – Midnapore*।
2. ↑  *সাহিত্যপাঠ*। একাদশ-দ্বাদশ ও আলিম শ্রেণি। জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ। ২০২২। পৃষ্ঠা ২২১।
3. ↑  বাংলা সাহিত্যের ইতিহাস, প্রথম খন্ড, সুকুমার সেন, আনন্দ পাবলিশার্স।
4. ↑  Chakrabarti, Kunal; Chakrabarti, Shubhra (২০১৩-০৮-২২)। *Historical Dictionary of the Bengalis* (ইংরেজি ভাষায়)। Scarecrow Press। পৃষ্ঠা 120–121। আইএসবিএন 978-0-8108-8024-5।
**নর্মদা আক্কা** (ইংরেজি: Narmada Akka) একজন ভারতীয় মাওবাদী নেত্রী ও ভারতের কমিউনিস্ট পার্টি (মাওবাদী) দলের কেন্দ্রীয় কমিটির সদস্য ছিলেন। তিনি মাওবাদীদের প্রধান মহিলা নেত্রীদের অন্যতম ছিলেন।

রাজনীতি ও গেরিলা যুদ্ধ
----------------------

১৮ বছর বয়েসে নর্মদা আক্কা কলেজ ত্যাগ করে মাওবাদী রাজনীতিতে যোগদান করেন। তার পিতা ছিলেন সাম্যবাদী চিন্তাধারার ব্যক্তি। পিতার বামপন্থী রাজনীতি তাকে প্রভাবিত করে। দীর্ঘ ত্রিশ বছর নর্মদা জঙ্গলে আত্মগোপন করে গেরিলা যুদ্ধ করেছেন। সাংবাদিক, লেখক রাহুল পন্ডিতা ও ফরাসী সাংবাদিক ভেনেসা'কে তিনি দণ্ডকারণ্যে দেওয়া একটি সাক্ষাতকারে জানান পিতার সাম্যবাদী মনোভাব তাকে বিপ্লবী বামপন্থী রাজনীতিতে উদ্বুদ্ধ করেছিল। মাওবাদী দলে যোগ দেওয়ার পর তিনি দক্ষিণ গড়ছিরৌলি অঞ্চলে ডিভিশনাল সম্পাদক হন। দলের নারী বাহিনী ও মহিলা সংক্রান্ত মতাদর্শিক সিদ্ধান্ত নেওয়ার ভার ছিল তার ওপর। অনুরাধা গান্ধীর পর তিনিই ছিলেন দ্বিতীয় মহিলা যিনি ভারতের কমিউনিস্ট পার্টি (মাওবাদী) দলের কেন্দ্রীয় কমিটিতে নির্বাচিত হয়েছিলেন। লেখিকা অরুন্ধতী রায়ের মতে দন্ডকারণ্যের ক্রান্তিকারী আদিবাসী মহিলা সংগঠন যেটি মাওবাদ অনুসৃত বৃহত্তম মহিলা সংগঠন তার প্রধান নেত্রী ছিলেন নর্মদা আক্কা। এই সংগঠনের সদস্য সংখ্যা ৯০০০০। তার বিরুদ্ধে মহারাষ্ট্র রাজ্যে ৫৩ টি ফৌজদারি মামলা বলবৎ ছিল।

ব্যক্তিগত জীবন
--------------

নর্মদা আক্কা বিবাহ করেছিলেন সুধাকর ওরফে কিরন কে। সুধাকর ভারতের কমিউনিস্ট পার্টি (মাওবাদী) দলের তাত্ত্বিক নেতা ও প্রকাশনা বিভাগের সাথে যুক্ত। তিনি পার্টির পলিটব্যুরো সদস্যও বটে।

মৃত্যু
------

নর্মদা আক্কা রাজ্য পুলিশ বাহিনীর সাথে সংঘর্ষে মারা যান ২০১২ সালের ৪ ডিসেম্বর। দক্ষিণ গড়ছিরৌলি এলাকায় অবুঝমাড় ও ছত্তীসগঢ় সীমান্তের হিকার গ্রামে এই সংঘর্ষ হয়। এই ঘটনার পরে গড়ছিরৌলি পুলিশ প্রধান সুভেজ হক জানান সংঘর্ষে মহিলা মাওবাদীদের মৃত্যু ঘটে ও যুদ্ধের পরেই মৃতদেহগুলি মাওবাদী গেরিলারা নিয়ে পালিয়ে যায়। হিন্দুস্তান টাইমস পত্রিকার সংবাদ অনুযায়ী তার বয়েস হয়েছিল ৪৬ অপরদিকে দ্য হিন্দু পত্রিকায় তার বয়েস মৃত্যুকালে ৫৭ বলে উল্লেখ করা হয়। যদিও সাংবাদিক রাহুল পন্ডিতার মতে সাক্ষাতকারের সময় তার বয়েস ছিল ৪৮। পুলিশের সূত্র হতে জানা যায় ছত্তিসগড় রাজ্যের কাঁকেড় জেলায় মারওয়াড়া গ্রামে গোপনে তার মরদেহ সমাধিস্থ করা হয়েছিল। এই সময় মাওবাদীরা সংবাদমাধ্যমকে প্রবেশ করতে দেয়নি।

আরও দেখুন
---------

* সমাজতন্ত্র
* সাম্যবাদ
* মার্কসবাদ
* লেনিনবাদ
* মার্কসবাদ-লেনিনবাদ
* মার্কসবাদ-লেনিনবাদ-মাওবাদ
* বামপন্থী রাজনীতি
* আনন্দ
* অনুরাধা গান্ধী
* চারু মজুমদার
* কিষেনজি
* কোন্ডাপল্লী সীতারামাইয়া
* কোসা
* প্রশান্ত বোস

তথ্যসূত্র
---------

1. 1 2  রাহুল পন্ডিতা (১৮ সেপ্টেম্বর ২০১০)। "100lb Guerillas"। সংগ্রহের তারিখ ৯ জুন ২০১৭।
2. 1 2  "Did top Naxalite Narmada die in encounter?"। *timesofindia.com*। ২৮ ডিসেম্বর ২০১২। সংগ্রহের তারিখ ৯ জুন ২০১৭।
3. ↑  অরুন্ধতী রায় (২০১১)। *Walking with the Comrades*। Penguin Books। পৃষ্ঠা ৭২, ৭৬। আইএসবিএন 9780670085538. `|আইএসবিএন=` এর মান পরীক্ষা করুন: invalid character (সাহায্য)।
4. 1 2  "Dreaded Naxal leader active in Gadchiroli"। *thehindu.com*। ১০ জানুয়ারি ২০১৩। সংগ্রহের তারিখ ৯ জুন ২০১৭।
**সরমা গুপ্তা** (১৮৮২ - ১৯৫০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।

জন্ম ও পরিবার
-------------

সরমা গুপ্তা ১৮৮২ সালে ঢাকা শহরে জন্মগ্রহণ করেন। তার পিতার নাম গিরীশ চন্দ্র সেন ও মাতার নাম সরলাসুন্দরী সেন। বিবাহের কয়েক বৎসর পরে সরমা গুপ্তা সন্তান ও স্বামীহারা হয়ে ঢাকায় পিত্রালয়ে চলে আসেন। তারপরে তিনি দেশের সেবাতেই নিজেকে সম্পূর্ণরূপে সমর্পণ করেন।

রাজনৈতিক জীবন
-------------

১৯২১ সালে অসহযোগ আন্দোলনের সময় মহাত্মা গান্ধীর আদর্শে উদ্বুদ্ধ হন তিনি। মহিলাদের মধ্যে দেশাত্মবোধ জাগ্রত করার জন্য এবং গান্ধীজীর বাণী প্রচার করার লক্ষ্যে ১৯২৪ সালে তিনি আশালতা সেন ও সরযূ গুপ্তার মিলে গঠন করেন ‘*গেন্ডারিয়া মহিলা সমিতি’*। এই সমিতি থেকে চরকা ও খদ্দর প্রচার করা, খাদি ও শিল্প-প্রদর্শনীর ব্যবস্থা করা, সভা-সমিতি আহ্বান করা এবং নানা গঠনমূলক কাজ করা হত। মহিলাদের মধ্যে দেশাত্মবােধ জাগ্রত করা সমিতির প্রধান উদ্দেশ্য ছিল। দুবৃত্তদের হাত থেকে আত্মরক্ষা শিক্ষা দেবার উদ্দেশ্যে সমিতিতে লাঠি-ছােরা খেলা শিক্ষা দেবার ব্যবস্থাও করা হয়। শিক্ষাদান করতেন বিপ্লবী আশুতােষ দাশগুপ্ত। গোন্ডারিয়ার দুই মাইল দূরে ১৯২৯ সালে 'জুড়ান শিক্ষামন্দির' স্থাপন করেন। তার মৃত্যুর পরে স্কুলের নাম তার নামে নামকরণ করা হয়।  (১৯৩০ সালে লবণ আইন অমান্য আন্দোলনের সময় তিনি নোয়াখালীতে গিয়ে কাজ করেন। তিনি স্বদেশী কাজ ও সমাজ সেবামুলক কাজ করেন। ১৯৩২ সালে আন্দোলন পরিচালন করতে গিয়ে গ্রেপ্তার হন।

মৃত্যু
------

সরমা গুপ্তা ১৯৪২ সালে কঠিন রোগে শরীর ভগ্নস্বাস্থ্য হয়। ১৯৫০ সালে তিনি মারা যান। তিনি ঢাকা ও ঢাকার বাইরে দেশসেবার কাজ করেছিলেন এবং 'বড়দি' নামে পরিচিত ছিলেন।

তথ্যসূত্র
---------

1. ↑  বসু, অঞ্জলি (নভেম্বর ২০১৩)। বসু, অঞ্জলি; সেনগুপ্ত, সুবোধচন্দ্র, সম্পাদকগণ। *সংসদ বাঙালি চরিতাভিধান*। **১** (পঞ্চম সংস্করণ, দ্বিতীয় মুদ্রণ সংস্করণ)। কলকাতা: সাহিত্য সংসদ। পৃষ্ঠা ৭৬৭। আইএসবিএন 978-8179551356।  `|সংগ্রহের-তারিখ=` এর `|ইউআরএল=` প্রয়োজন (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  কমলা দাশগুপ্ত (জানুয়ারি ২০১৫)। *স্বাধীনতা সংগ্রামে বাংলার নারী, অগ্নিযুগ গ্রন্থমালা ৯*। কলকাতা: র‍্যাডিক্যাল ইম্প্রেশন। পৃষ্ঠা ১৯৯-২০০। আইএসবিএন 978-81-85459-82-0।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
***শাপ মোচন*** ফাল্গুনী মুখোপাধ্যায়ের একটি উপন্যাস অবলম্বনে, সুধীর মুখোপাধ্যায় পরিচালিত ও প্রযোজনা করা একটি বাংলা প্রেমের চলচ্চিত্র । এই চলচ্চিত্রটি ১৯৫৫ সালে প্রোডাকশন সিন্ডিকেটের ব্যানারে মুক্তি পেয়েছিল।  ছবিটির সংগীত পরিচালক ছিলেন হেমন্ত কুমার মুখোপাধ্যায় ।

পটভূমি
------

তরুণ মহেন্দ্র একজন সঙ্গীতজ্ঞ পরিবারের অন্তর্ভুক্ত তবে একবার পরিবারটি তাদের শিক্ষক দ্বারা অভিশপ্ত হয়ে পড়ে। মহেন্দ্রর বড় ভাই অন্ধ হয়ে যায় এবং একই পরিণতি এড়াতে মহেন্দ্র কলকাতায় গিয়ে বাবার বন্ধু উমেশচন্দ্রের বাড়িতে থাকেন। উমেশচন্দ্রের মেয়ে মাধুরীর সাথে তিনি রোম্যান্টিকভাবে জড়িত হয়ে পড়েন। মাধুরী মহেন্দ্রকে আধুনিক করে তোলার চেষ্টা করেন এবং তাঁর সংগীতজীবনকে অনুসরণ করছেন। গান গাওয়ার দক্ষতা থাকা সত্ত্বেও মহেন্দ্র তার পারিবারিক মূল্যবোধের কারণে এটি গ্রহণ করতে অস্বীকার করেন। তিনি তাদের বাড়ি ছেড়ে কলকাতায় একটি মেসে আশ্রয় নেন। কিন্তু তারপর অভিশাপটা তার কাছে এসে পড়ে এবং সে গুরুতর অসুস্থ হয়ে পড়ে।

চরিত্র
------

* মহেন্দ্রর ভূমিকায় উত্তম কুমার
* মাধুরী চরিত্রে সুচিত্রা সেন
* দেবেন্দ্রর চরিত্রে পাহাড়ি সান্যাল
* উমেশচন্দ্রের চরিত্রে কমল মিত্র
* বিকাশ রায়
* জীবন বোস
* অমর মল্লিক
* তুলসী চক্রবর্তী
* গঙ্গাপদ বসু
* সুপ্রভভা দেবী
* তপতী ঘোষ

সঙ্গীত
------

হেমন্ত মুখোপাধ্যায় চলচ্চিত্রটির সংগীত পরিচালক ছিলেন এবং গানের সুর করেছেন। গানের কথা লিখেছেন বিমল ঘোষ (কবি বিমল চন্দ্র ঘোষ হিসাবে)।  গান গেয়েছেন:

* প্রতিমা বন্দ্যোপাধ্যায়
* চিন্ময় লাহিড়ী
* শ্যামল মিত্র
* হেমন্ত মুখোপাধ্যায়
* ডিভি পালুস্কর

তথ্যসূত্র
---------

1. ↑  "Ten Bengali films featuring Uttam Kumar and Suchitra Sen that are a must watch"। *The Times of India*। সংগ্রহের তারিখ ১৭ মার্চ ২০১৯।
2. ↑  "Shap Mochon (1955)"। *indiatimes.com*। সংগ্রহের তারিখ ৬ নভেম্বর ২০১৮।
3. ↑  "Uttam Kumar - Suchitra Sen in SHAPMOCHAN"। *washingtonbanglaradio.com*। ৭ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৬ নভেম্বর ২০১৮।
4. ↑  "Shap Mochan (1955)"। সংগ্রহের তারিখ ১৭ মার্চ ২০১৯।

বহিঃসংযোগ
---------

* ইন্টারনেট মুভি ডেটাবেজে *শাপ মোচন*  (ইংরেজি)
***মুন্তাখাব হাদীস*** হল মুহাম্মদ ইউসুফ কান্ধলভি কর্তৃক আরবিতে লিখিত হাদীসের একটি সংকলন। এই সংকলনটি ছয়টি গুণের উপর করা হয়েছে যেমনঃ কালিমায়ে তাইয়্যেবা, নামায, এলেম ও যিকির, একরামে মুসলিম, এখলাসে নিয়ত এবং দাওয়াত ও তাবলীগ। আর অতিরিক্ত একটি অধ্যায় "অহেতুক কথাবার্তা ও অনর্থক কাজকর্ম থেকে বাঁচিয়া থাকা"।উক্ত গ্রন্থের বিবৃতি তাবলীগ জামাআত উদ্ধৃতি হিসেবে দিয়ে থাকে এবং সোগুলো বাস্তবায়ন করার চেষ্টা করে থাকে। বর্তমানে এর নামকরণ করা হয়েছে ছয় সিফাত। বইটির বর্তমান সংসকরণটি লিখেছেন লেখকের নাতি মুহাম্মদ সাদ কান্ধলভি, যিনি বইটির উর্দু অনুবাদও করেন। গ্রন্থটি তাবলিগ জামাতে অতি জনপ্রিয় ও সেখানে ব্যাপকভাবে ব্যবহৃত হয়।

তথ্যসূত্র
---------

1. ↑  "Muntakhab Ahadith: M M Yousuf Khandhlawi (English Translation)"। *kitaabun.com*। সংগ্রহের তারিখ ২০২১-১২-২২।

বহিঃসংযোগ
---------

* Munthakhab Ahadees Android App English
* Munthakhab Ahadees Android App Tamil
* PDF of the *Muntakhab Ahadith*
* Text of the *Muntakhab Ahadith*  ওয়েব্যাক মেশিনে আর্কাইভকৃত ২৯ মার্চ ২০১৮ তারিখে
* Official website of *Muntakhab Ahadith in Punjabi*
**রাজপাল যাদব** হলেন একজন ভারতীয় চলচ্চিত্র অভিনেতা, যিনি তার কৌতুকাভিনয়ের জন্য বেশি পরিচিত। তিনি বলিউডের একজন মেধাবী অভিনেতা৷ রাজপাল উত্তরপ্রদেশের শাহাজাহানপুর জেলায় জন্মগ্রহণ করেন। বর্তমানে তিনি মুম্বইয়ে বসবাস করছেন।

প্রাথমিক জীবন
-------------

রাজপাল যাদব উত্তরপ্রদেশের রাজধানী লক্ষ্ণৌ এর নিকট শাহজাহানপুর জেলায় জন্মগ্রহণ করেন। সেখানেই তিনি তার প্রাথমিক শিক্ষা সমাপ্ত করেন। তিনি শাহজাহানপুর থিয়েটারের সহযোগী সদস্য ছিলেন এবং লক্ষ্ণৌতে ভারতেন্ডু নাট্য একাডেমি ভর্তির আগে ১৯৯২ - ১৯৯৪ সালে কিছু অভিনয়ও করেন। শিক্ষা সমাপ্ত করার পর তিনি দিল্লির জাতীয় নাট্য বিদ্যালয়ে ভর্তি হন এবং ১৯৯৪ - ১৯৯৭ সাল পর্যন্ত অধ্যয়ন করেন।

কর্মজীবন
--------

যাদব তার অভিনয় জীবন দুরদর্শনের মাধ্যমে শুরু করেন। তিনি প্রথম অভিনয় করেন দুরদর্শনে প্রচারিত মুনগেরি কি ভাই নাওরঙ্গিলাল ধারাবাহিকের প্রধান চরিত্রে। দুরদর্শনে একই রকম আরও একটি ধারাবাহিক, মুংগেরিলাল কি হাসিন স্বপ্নে প্রচারিত হয়েছিল। বর্তমানে তিনি নিজস্ব দল গঠন করে উত্তরপ্রদেশের রাজনীতিতে প্রবেশ করেছেন।

চলচ্চিত্র
---------

* *বিল্লু (২০০৯)*
* *ক্রেজি ৪ (২০০৮)*
* *ভুতনাথ (২০০৮)*
* মালামাল উইকলি (২০০৬)
* *পহেলি (২০০৫)*
* *কাল হো না হো (২০০৩)*
* *ভুল ভুলাইয়্যা (২০০৭)*
* *লাভ ইন নেপাল* (২০০৪)
* *শ্রেষ্ঠ বাঙালি* (২০১৭)
* *অর্ধ* (২০২২)

তথ্যসূত্র
---------

1. ↑  "RAJPAL YADAV"। Follo.co.in। ২ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৪।
2. ↑  "Raajpal Yadav"। Koimoi.com। সংগ্রহের তারিখ ৭ অক্টোবর ২০১৪।

বহিঃসংযোগ
---------


উইকিমিডিয়া কমন্সে **রাজপাল যাদব** সংক্রান্ত মিডিয়া রয়েছে।

* ইন্টারনেট মুভি ডেটাবেজে রাজপাল যাদব (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র
* অস্ট্রেলিয়া

 |
**অখিলচন্দ্র নন্দী** ( ৭ মার্চ ১৯০৭ ― ১৬ ডিসেম্বর ১৯৮৭) একজন ব্রিটিশবিরোধী বিপ্লবী ও সাম্যবাদী কর্মী।

বংশ পরিচয়
----------

বাংলাদেশের ব্রাহ্মণবাড়ীয়া জেলার কালিকচ্ছ গ্রামে তার জন্ম। এই এলাকার নন্দী বংশ সুপরিচিত। ব্রিটিশবিরোধী সশস্ত্র আন্দোলনে কালিকচ্ছ গ্রামের নন্দী বংশের অনেকেই অংশগ্রহণ করেছিলেন। প্রখ্যাত বাঙালী সাহিত্যিক জ্যোতিরিন্দ্র নন্দীও একই বংশের ব্যক্তি। অখিলচন্দ্র নন্দীর স্ত্রী শেফালী নন্দী একজন লেখিকা।

বিপ্লবী আন্দোলন
---------------

কৈশোরকাল থেকেই স্বাধীনতা আন্দোলনে সক্রিয়ভাবে যুক্ত ছিলেন অখিলচন্দ্র। কুমিল্লা শহরের মহিলারা একটা সময় স্বাধীনতা সংগ্রামে ব্যাপকহারে অংশগ্রহণ করেছিলেন তারই সক্রিয় সহযোগীতায়। দুই মহিলা বিপ্লবী শান্তি ঘোষ ও সুনীতি চৌধুরী কুমিল্লার ম্যাজিস্ট্রেট স্টিভেন্সকে হত্যা করেন, একাজে সাহায্যকারী ছিলেন তিনি। স্টিভেন্স হত্যা মামলায় তিনি ধরা পড়েন ও আট বছর কারারুদ্ধ থাকেন। জেলে থাকাকালীন বি.এ পাশ করেন অখিলচন্দ্র।

পরবর্তী জীবন
------------

জেল থেকে মুক্তিলাভ করে বিপ্লবী আন্দোলনের পথ পরিহার করেন ও মার্ক্সবাদে আকৃষ্ট হন তিনি। ১৯৩৯ সালে ভারতের কমিউনিস্ট পার্টির সদস্যপদ লাভ করেছিলেন। স্বাধীনতার পর পিসি চ্যাটার্জী এন্ড কোম্পানিতে কাজ করতেন। এছাড়াও বিভিন্ন জনকল্যাণমূলক কাজের সাথে জড়িত ছিলেন। একটি জীবনীমূলক বই লিখেছেন যার নাম '*বিপ্লবীর স্মৃতিচারণ*'।

মৃত্যু
------

১৬ ডিসেম্বর, ১৯৮৫ সালে অখিলচন্দ্র মারা যান।

তথ্যসূত্র
---------

1. ↑  মো নুরে আলম (১ ডিসেম্বর ২০১৬)। "মৈত্রী সম্প্রীতি ও কালীকচ্ছ সম্মিলনী"। সমকাল। সংগ্রহের তারিখ ১১ জানুয়ারি ২০১৭। [*স্থায়ীভাবে অকার্যকর সংযোগ*]
2. ↑  Geraldine Forbes (১৯৯৯)। *Women in Modern India*। Cambridge University Press। পৃষ্ঠা 272। আইএসবিএন 9780521653770।
3. ↑  দ্বিতীয় খন্ড, অঞ্জলি বসু সম্পাদিত (২০০৪)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ১।
**প্রাণকুমার সেন** (৬ এপ্রিল ১৯০১ ― ২৫ মার্চ ১৯৬২) একজন ভারতের স্বাধীনতা সংগ্রামী, নাট্যকর্মী ও পত্রিকা সম্পাদক।

প্রারম্ভিক জীবন
---------------

প্রাণকুমার সেন বরিশাল জেলার ফুল্লশ্রী গ্রামে জন্মগ্রহণ করেন। পিতা অনন্তকুমার সেন ছিলেন পদস্থ সরকারি আধিকারিক। বাংলা সাহিত্যে এম. এ পাশ করে প্রাণকুমার কলকাতায় *ভোটরঙ্গ* পত্রিকা প্রকাশ করেন। আর্থিক কারণে পত্রিকাটি বন্ধ হয়ে যায়। বরিশালে ফিরে *বরিশালবাণী* ও *কল্যাণ* নামে দুটি পত্রিকা প্ৰকাশ করেন তিনি। বহু পত্রিকা সম্পাদনা ও পরিচালনা করেছেন তিনি। দীর্ঘ ১১ বছর *বরিশাল হিতৈষী*র সম্পাদক হিসাবে তিনি পত্রিকা পরিচালনা করেন। এছাড়াও *যুগবাণী* পত্রিকার সভাপতি ও প্রধান পৃষ্ঠপোষকের আসনে অধিষ্ঠিত ছিলেন। শিক্ষকতা ছিল তাঁর জীবনের অন্যতম ব্রত। তিনি দশ বছর বরিশাল শিক্ষক সমিতির সম্পাদক ও সভাপতি ছিলেন। বরিশাল প্রেসক্লাবেরও সভাপতি ছিলেন প্রাণকুমার। তিনি জাতিভেদপ্ৰথা মানতেন না। নাট্যাভিনয়ে তাঁর দক্ষতা ছিল এবং শৌখিন নাটকের দলে অভিনয় ও প্রযোজনা করেছেন। বরিশালের জনকল্যাণমূলক নানা প্রকার প্রতিষ্ঠানের সঙ্গেই যুক্ত ছিলেন তিনি।

রাজনৈতিক জীবন
-------------

১৯২১ সালে অসহযোগ আন্দোলনে যোগ দেন তিনি। ১৯৪১ সালের বন্যায় বিধ্বস্ত ভোলাতে ত্ৰাণকার্যে গিয়ে বিপ্লবী সতীন্দ্রনাথ সেনের সংস্পর্শে আসেন ও একযোগে দেশসেবার কাজ করতে থাকেন। ভারত ছাড় আন্দোলনে যোগ দিয়ে কারারুদ্ধ হন তিনি। ১৯৪৫ খৃষ্টাব্দে ছাত্র আন্দোলনে যোগ দিয়ে গ্রেপ্তার হন প্রাণকুমার। ১৯৪৭ সালে স্বাধীনতার পরেও পূর্ব পাকিস্তান ছেড়ে যাননি তিনি। ১৯৫০ সালে পূর্ব-পাকিস্তানে সংখ্যালঘু সম্প্রদায়ের বিরুদ্ধে দাঙ্গার সময় কারারুদ্ধ হন। ১৯৫২ খৃষ্টাব্দের ভাষা আন্দোলনের সময় এবং পরে ১৯৫৪ ও ১৯৫৮ সালে কারাদণ্ড ভোগ করেন তিনি। বহুদিন জাতীয় কংগ্রেসের বরিশাল জেলা সম্পাদক ও কিছুকাল প্ৰাদেশিক কংগ্রেসের সম্পাদক ছিলেন প্রাণকুমার সেন। পূর্ব পাকিস্তান ব্যবস্থা পরিষদের সদস্য নির্বাচিত হন ১৯৫৪ সালে। এ ছাড়া পূর্ব পাকিস্তান জেল রিফর্ম কমিটি ও সতীন সেনসতীন সেন মৃত্যু তদন্ত কমিটির সদস্য এবং পূর্ব পাকিস্তান মাইনরিটি বোর্ডের সেক্রেটারী ছিলেন প্রাণকুমার। তাঁর রচিত কাব্যগ্রন্থের নাম *স্মরণী*। এছাড়াও তাঁর বহু কবিতা, গান, গল্প, নাটক ও প্ৰবন্ধ বিভিন্ন পত্র পত্রিকায় প্রকাশিত হয়েছে। বাংলাদেশ মুক্তিযুদ্ধের সময় পাকিস্তানি সেনাবাহিনীর দৌরাত্ম্যে তাঁর অনেক লেখনী ধবংস হয়ে যায়।

তথ্যসূত্র
---------

1. ↑  "প্রাণকুমার সেন - Barisalpedia"। *www.barisalpedia.net.bd*। সংগ্রহের তারিখ ২০২১-০৪-০৭।
2. ↑  *Muktipathera yātrī yām̐rā*। Phryāṭārniṭi। ১৯৮২।
3. ↑  বসু, অঞ্জলি; সেনগুপ্ত, সুবোধচন্দ্র, সম্পাদকগণ, প্রথম খন্ড (২০০২)। *সংসদ বাঙালি চরিতাভিধা*। কলকাতা: সাহিত্য সংসদ। পৃষ্ঠা ৩১৫। আইএসবিএন 978-8179551356। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
**কাগমারি সাংস্কৃতিক সম্মেলন** ১৯৫৭ সালে অনুষ্ঠিত একটি বিশেষ তাৎপর্যবাহী জাতীয় সম্মেলন যা পরবর্তীতে পাকিস্তানের বিভক্তি এবং স্বাধীন বাংলাদেশের অভ্যূদয়ে বিশেষ ইঙ্গিতবহ ভূমিকা রেখেছিল।১৯৫৭ সালের ৬ই ফেব্রুয়ারি থেকে ১০ই ফেব্রুয়ারি পর্যন্ত টাঙ্গাইল জেলার কাগমারী নামক স্থানে এই সম্মেলন অনুষ্ঠিত হয়। মাওলানা আবদুল হামিদ খান ভাসানীর সভাপতিত্বে অনুষ্ঠানটি আরম্ভ হয়।

আয়োজন
------

### পশ্চিম পাকিস্তানি শাসকগোষ্ঠীকে মাওলানা ভাসানীর 'আসসালামু আলাইকুম'

উক্ত সম্মেলনে ভাসানী পাকিস্তানি শাসকদের হুশিয়ার করে বলেন, যদি পূর্ব পাকিস্তানে শোষণ অব্যাহত থাকে তবে তিনি পশ্চিম পাকিস্তানকে "'আসসালামু আলাইকুম' জানাতে বাধ্য হবেন।

### পাক-মার্কিন সামরিক চুক্তির বিরোধিতা

কাগমারী সম্মেলনে প্রদত্ব বক্তব্যে মওলানা ভাসানী শেষ পর্যায়ে রেগে উঠে শহীদ সোহরাওয়ার্দী কে লক্ষ্য করে বলেছিলেন,"শহীদ, তুমি আজ আমাকে পাক-মার্কিন সামরিক চুক্তি সমর্থন করতে বলছো। তুমি যদি আমাকে বন্দুকের নলের সামনে দাঁড় করিয়ে জিজ্ঞাস করো, আমি বলবো, 'না'! তুমি যদি আমাকে কামানের সামনে দাঁড় করিয়ে জিজ্ঞাস করো আমি বলবো 'না'! 'না'! তুমি আমাকে যদি আমার কবরে গিয়েও জিজ্ঞাস করো সেখান থেকে আমি চিৎকার করে বলবো, 'না'! 'না'!'"

### কাগমারী সম্মেলনের ফলশ্রুতি

এই সভায় মওলানা ভাসানী তার বক্তৃতায় অন্যান্য বিষয়ের মধ্যে বলেন, পূর্ববাংলা পাকিস্তানের কেন্দ্রীয় শাসকদের দ্বারা শোষিত হতে থাকলে পূর্ববঙ্গবাসী তাদের সালামু ওয়ালাইকুম জানাতে বাধ্য হবে। এছাড়া কাগমারী সম্মেলনে ভাসানী পাক-মার্কিন সামরিক চুক্তি বাতিলের দাবি জানান। প্রধানমন্ত্রী হোসেন শহীদ সোহ্‌রাওয়ার্দী সেই দাবি প্রত্যাখান করলে ১৮ই মার্চ আওয়ামী লীগ থেকে পদত্যাগ করেন। একই বছর ২৫শে জুলাই তার নেতৃত্বে ঢাকার রূপমহল সিনেমা হলে 'ন্যাশনাল আওয়ামী পার্টি' (ন্যাপ) গঠিত হয়। ন্যাপ প্রতিষ্ঠার মাধ্যমে ভাসানী প্রকাশ্যে বামপন্থী রাজনীতির সাথে জড়িয়ে পড়েন এবং এর পর থেকে সবসময় বাম ধারার রাজনীতির সাথেই সংশ্লিষ্ট ছিলেন। ১৯৫৮-র ৭ই অক্টোবর দেশে সামরিক শাসন জারি হলে মার্শাল আইয়ুব খান ক্ষমতায় অধিষ্ঠিত হয়ে সকল রাজনৈতিক দলের কর্মকাণ্ড নিষিদ্ধ ঘোষণা করে। ১২ই অক্টোবর মাওলানা ভাসানীকে কুমুদিনী হাসপাতাল থেকে গ্রেফতার করা হয়। ঢাকায় ৪ বছর ১০ মাস কারারুদ্ধ থাকেন।

তথ্যসূত্র
---------

1. ↑  "Kagmari Conference"। *The Daily Star* (ইংরেজি ভাষায়)। ২০০৭-১১-১৩। সংগ্রহের তারিখ ২০১৮-১২-১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Seeds of independence sown at Kagmari Confce: speakers"। *New Age* (ইংরেজি ভাষায়)। সংগ্রহের তারিখ ২০১৮-১২-১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "'Conspiracy on to tarnish image of Bhasani'"। *The New Nation* (ইংরেজি ভাষায়)। ২০১৮-১২-১৮ তারিখে মূল থেকে আর্কাইভ করা। সংগ্রহের তারিখ ২০১৮-১২-১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  অধ্যাপক কে এ এম সা'দউদ্দিন বিরচিত 'কাগমারী সম্মেলন : আগে ও পরে' শীর্ষক। প্রবন্ধটি বদরুদ্দীন উমর কর্তৃক সম্পাদিত *কাগমারী সম্মেলন স্মারকগ্রন্থ* গ্রন্থের অন্তর্ভুক্ত।

বহিঃসংযোগ
---------

* বাংলাপিডিয়ায় *কাগমারী সম্মেলন* উইকিউপাত্তে এটি সম্পাদনা করুন
**দুবাই ক্রিক টাওয়ার** (আরবি: برج خور دبي) হচ্ছে দুবাই, সংযুক্ত আরব আমিরাত-এ নির্মাণাধীন একটি পর্যবেক্ষণ টাওয়ার, যেটির প্রারম্ভিক খরচ এইডি ৩.৬৭ বিলিয়ন বা ইউএস ১ বিলিয়ন এবং ধারণা করা হচ্ছে ২০২১ সালে এটির নির্মাণ কাজ শেষ হবে। এই টাওয়ারটি প্রথমে 'দুবাই ক্রিক হারবারে 'টাওয়ার *নামে পরিচিত ছিল।*

নির্মাণ সমাপ্তির পরে, এটি টোকিও স্কাইট্রিকে অতিক্রম করে বিশ্বের সবচেয়ে লম্বা টাওয়ার হয়ে উঠবে।

ধারণা
-----

প্রকল্পটিতে কাজ করে এমন প্রকৌশল সংস্থা বলেছে যে দুবাইয়ের নতুন লম্বা টাওয়ারটি তার শিখর থেকে 'আলোকবর্তিকা' নির্গত করবে। শীর্ষে একটি ডিম্বাকৃতির কুঁড়ি থাকবে, যেখানে দ্য পিনাকল কক্ষ সহ দশটি পর্যবেক্ষণ ডেক থাকবে, প্রকৌশল সংস্থা অরকন এর একটি বিবৃতি অনুসারে যা শহরটির ৩৬০ ডিগ্রী দৃশ্য দেখার সুযোগ করে দিবে, স্পানিস স্থপতি সান্তিয়াগো কালাট্রাবা এই প্রজেক্টের সঙ্গে কাজ করবেন।
"ক্রিক হারবার টাওয়ার ঘিরে গড়ে তোলা হয়েছে ‘ক্রিক হারবার সিটি’। যেখানে সব বহুতলই সুউচ্চ। এই শহরে আবাসন তৈরি করা হয়েছে, যেখানে প্রায় ৪ লাখ ৭০ হাজার মানুষের বসবাস করার সুযোগ থাকছে৷ ক্রিক হারবার সিটির মধ্যমণি হয়ে দাঁড়িয়ে থাকবে ক্রিক টাওয়ারটি। 
এতে ৩৬০ ডিগ্রি দেখার সুবিধা সম্পন্ন মিনার আকৃতির এই ভবনটি শক্ত ও বলিষ্ঠ তার দিয়ে মাটির সঙ্গে সংযুক্ত থাকবে।
এই আকাশচুম্বী কাঠামোটির ডিজাইন লিলি ফুল এবং ঐতিহ্যগত আরব মিনার দ্বারা অনুপ্রাণিত হয়েছে।
দুবাই ক্রিক টাওয়ারটি দুবাই ক্রিকের আশেপাশে একটি সাইটে নির্মিত হবে, যা রাস আল খোর জাতীয় বন্যপ্রাণী অভয়ারণ্যের কাছে অবস্থিত একটি জলপ্রপাত এলাকা। দুবাই ক্রিক হারবারের জায়গাটি বুর্জ খলিফার ৮ কিলোমিটার পূর্বে অবস্থিত।
দুবাই ক্রিক টাওয়ারটি প্রধানত পর্যবেক্ষণ ডেক বা স্কাই গার্ডেন হিসেবে জন্য ব্যবহার করা হবে। এবং এর ২০টি তলায় থাকবে হোটেল এবং রেস্টুরেন্ট, এবং এমনকি বাসস্থানও। শীর্ষে অ্যান্টেনা সম্প্রচারের জন্য ব্যবহার করা হবে। দুবাই ক্রিক টাওয়ারের সবচেয়ে আলাদা বৈশিষ্ট্য হল কেবল তারের অ্যারে, যা লিলি পাতার ফিতা দ্বারা অনুপ্রাণিত হয়েছিল। এই মজবুত তারগুলি টাওয়ারের দুই পাশে মাটির উপর ছড়িয়ে থাকা নোঙ্গরগুলির সাথে সংযুক্ত থাকবে, যা এটিকে ১৩০০ মিটারের উপরে নির্মিত এই টাওয়ারটিকে আরও স্থিতিশীল এবং নিরাপদ রাখবে। তারের অ্যারের পাশাপাশি, টাওয়ারটি নিজেই মিনারের অনুরূপ, যা ইসলামী স্থাপত্যের একটি কাঠামো এবং বৈশিষ্ট্য, যা বহু মসজিদের নির্মানে দেখা যায়।

তথ্যসূত্র
---------

1. 1 2  "Dubai to build tower taller than Burj Khalifa"। Dubai: MSN। ১১ এপ্রিল ২০১৬। [*স্থায়ীভাবে অকার্যকর সংযোগ*]
2. ↑  "Dubai Creek Tower - The Skyscraper Center"। *www.skyscrapercenter.com*। সংগ্রহের তারিখ ২০১৮-১২-১২।
3. ↑  "The Tower is Scheduled to be completed in 2021"। *Flashydubai.com*। সংগ্রহের তারিখ ২০১৬-০৯-১০।
4. ↑  Goodwin, Jamie (২০১৬-০৬-১৬)। "'The Tower' at Dubai Creek Harbour to emit a 'beacon of light' - ArabianBusiness.com"। *www.arabianbusiness.com*। সংগ্রহের তারিখ ২০১৬-০৯-১০।
5. ↑  Heffernan, Shayne (মে ২৬, ২০১৭)। "Dubai Real Estate: The Tower at Dubai Creek Harbour"। Live Trading News। আগস্ট ২৮, ২০১৮ তারিখে মূল থেকে আর্কাইভ করা। সংগ্রহের তারিখ জুন ১১, ২০১৭।

বহিঃসংযোগ
---------

* Dubai Creek Tower  ওয়েব্যাক মেশিনে আর্কাইভকৃত ২৫ জুন ২০১৮ তারিখে at Emaar website
* Dubai Creek Tower official launch video
* The Skyscraper Center database
প্রতীকী ছবি
**সাম্প্রদায়িকতা** বা **সাম্প্রদায়িকতা** (ইংরেজি: Communalism) হচ্ছে এক ধরনের মনোভাব। কোন ব্যক্তির মনোভাবকে তখনই সাম্প্রদায়িক বলে আখ্যা দেওয়া হয় যখন সে এক বিশেষ ধর্মীয় সম্প্রদায়ভুক্তির ভিত্তিতে অন্য এক ধর্মীয় সম্প্রদায় এবং তার অন্তর্ভুক্ত ব্যক্তিদের বিরুদ্ধচারণ এবং ক্ষতিসাধন চেষ্টা করা। নিজের বিশ্বাস্য বা অনুসৃত মতবাদকে সর্বশ্রেষ্ঠ ভাবা এবং অন্যের মতবাদকে ভুয়া, নিকৃষ্ট আর বাতিল গণ্য করে সেসব মতবাদ ও মতবাদিকে ঘৃণা বা প্রতিহত করার ইচ্ছা যার বা যাদের মনে জাগ্রত তাদের সাম্প্রদায়িক বলে। ইচ্ছার বিরুদ্ধে কাউকে কোনো কিছু বিশ্বাস করতে বা বিশ্বাস্য/ মাতবাদিক কোনো আচরণ পালন করতে বা কোনো আচরণ হতে বিরত থাকতে বাধ্য করাও সাম্প্রদায়িকতা। এ ক্ষেত্রে কোন ব্যক্তিবিশেষের ক্ষতিসাধন করার মানসিক প্রস্তুতি সেই ব্যক্তির সাথে সাক্ষাৎ পরিচয় অথবা বিরুদ্ধতা থেকে সৃষ্ট নয়। ব্যক্তিবিশেষ এ ক্ষেত্রে গৌণ, মুখ্য হলো সম্পদায়।ধর্মনিষ্ঠার সাথে সম্পর্ক আছে ধর্মীয় তত্ত্ব এবং আচার বিচারের। সাম্প্রদায়িকতার যোগ আছে সম্পদায়ের সাথে। অর্থাৎ ধর্মনিষ্ঠার ক্ষেত্রে ব্যক্তির নিজের আচরণ এবং ধর্মবিশ্বাসের গুরুত্ব বেশি। সাম্প্রদায়িকতার ক্ষেত্রে নিজের ধর্মীয় সম্প্রদায়ের প্রতি বিশেষ এক জাতীয় আনুগত্যের গুরুত্ব বেশি। এ ছাড়া সত্যকার ধর্মনিষ্ঠা পরকালমুখী। পরকালেই তার সত্যকার পুরস্কারের আশা। সাম্প্রদায়িকতার মুনাফা ইহলোকে। ধর্মনিষ্ঠার জন্য অন্যের বিরুদ্ধাচরণের প্রয়োজন নেই।

তথ্যসূত্র
---------

1. ↑  উমর, বদরুদ্দিন (১৯৮০)। *সাম্প্রদায়িকতা*। ঢাকা: মুক্তধারা। পৃষ্ঠা ৯।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
2. ↑  "Secularism Vs Communalism"। ৮ জুন ২০০৯ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০০৯।
***ব্ল্যাক বিউটি*** হলো ১৮৭৭ খ্রিষ্টাব্দে প্রকাশিত ইংরেজ লেখিকা অ্যানা সি ওয়ালের অন্যতম জনপ্রিয় একটি উপন্যাস। অ্যানা সি ওয়াল তার শেষ জীবনের পঙ্গু হয়ে বাড়িতে শয্যাশায়ী অবস্থায় এই উপন্যাসটি রচনা করেন। লেখিকার মৃত্যুর পাঁচ মাস পরেই বইটি "বেস্টসেলার" নির্বাচিত হয়। প্রায় পাঁচ কোটি কপি বিক্রি হওয়া এই বইটিকে "সর্বকালের অন্যতম শ্রেষ্ঠ বই" হিসেবেও গণ্য করা হয়। বইটিতে প্রত্যক্ষভাবে প্রাণীদের কল্যাণের বিষয়টি শেখানো হলেও মানুষের প্রতি সদাচরণ, দয়া, সহানুভূতি ও সম্মান প্রদর্শনের শিক্ষাও প্রদান করা হয়েছে। ২০০৩ সালে বিবিসি পরিচালিত "দ্য বিগ রিড" জরিপে বইটির অবস্থান ছিল ৫৩তম।

পটভূমি
------

অ্যানা সেওেল ইংল্যান্ডের গ্রেট ইয়ারমউথ জন্ম গ্রহণ করেন। ১৪ বছর বয়সে স্কুল থেকে আসার পথে তিনি পড়ে গিয়ে গোড়ালিতে আঘাত পান এবং ভুল চিকিৎসার কারণে বাকি জীবনে হাঁটতে সক্ষমতা হারান। হাঁটতে না পারলেও তিনি ঘোড়ার উপর ঘণ্টার পর ঘণ্টা নানা গবেষণা করেন এমনকি নিজের পিতাকেও কর্মস্থল থেকে আনা-নেওয়ার কাজ করতে শুরু করেন। ঘোড়ার সাহায্যে চলাচল করায় তার ঘোড়ার প্রতি কৃতজ্ঞতাবোধও জন্মেছিলো।

বিশ্লেষণ
--------

বইটি ভিক্টোরিয়া যুগে ঘোড়াদের প্রতি আচরণ এর চিত্র প্রকাশ করে। তখন কার সময়ে মানুষ ঘোড়াদের সাথে অনেক কষ্টদায়ক আচরণ করতো। ঘোড়াদের বাহক লাগাম, চোখের ঠুলি প্রভৃতি দিয়ে আটকে রাখা হত। উপন্যাস এ লেখিকা ঘোড়াদের সাথে করা আচরণের প্রতিবাদ জানান যা পরবর্তীতে ব্যাপক সাড়া ফেলে এবং মানুষ ঘোড়াদের প্রতি আর সদয় হয়।

তথ্যসূত্র
---------

1. ↑  The Times on *Black Beauty*: "Fifty million copies of Black Beauty have been sold in the years since Anna Sewell's publisher paid her £20 for the story." (29 February 2008)
2. ↑  "BBC – The Big Read".
3. ↑  Coslett, pg. 69.
**বজলে আহমদ** ছিলেন একজন ভারতীয় রাজনীতিবিদ এবং ট্রেড ইউনিয়নবাদী, যিনি ভারতের সমাজতান্ত্রিক ঐক্য কেন্দ্রের সদস্য। ১৯৬০ সালের মাঝামাঝি পর্যন্ত তিনি ইউটিইউসি (লেনিন সরণি) -অধিভুক্ত সাহেবগঞ্জ লুপ রেল শ্রমিক ইউনিয়নের সভাপতি হিসেবে দায়িত্ব পালন করেন। তিনি ১৯৬৭-১৯৭২ সালে পশ্চিমবঙ্গ বিধানসভায় মুরারাই কেন্দ্রের প্রতিনিধিত্ব করেছিলেন। ১৯৬৭ সালের পশ্চিমবঙ্গ বিধানসভা নির্বাচনে, তিনি ১৪,৯৪৪ ভোট (৪১.৩৭%) পেয়েছিলেন। ১৯৬৯ সালের পশ্চিমবঙ্গ বিধানসভা নির্বাচনে, তিনি ২২,৭৬৬ ভোট (৫৪.১৪%) পেয়েছিলেন। একজন বিধায়ক হিসেবে তিনি রাজ্য সরকারকে তার নির্বাচনী এলাকায় একটি তৃতীয় শিক্ষার সুবিধা স্থাপন করতে রাজি করাতে সক্ষম হন, যার ফলে কবি নজরুল কলেজের ভিত্তি হয়। ১৯৭১ সালের পশ্চিমবঙ্গ বিধানসভা নির্বাচনে, তিনি ১৬,৩১০ ভোট (৫৩.৭৩%) পেয়েছিলেন। বজলে আহমেদ ১৯৭২ সালের পশ্চিমবঙ্গ বিধানসভা নির্বাচনে মুরারাই আসন থেকে হেরে যান, ১১,৬২৭ ভোট (২৯.৪৯%) নিয়ে দ্বিতীয় স্থানে ছিলেন।

বজলে আহমেদ ভারতের কমিউনিস্ট পার্টি (মার্কসবাদী) প্রার্থী হিসাবে দাঁড়িয়েছিলেন এবং ১৯৭৭ সালের পশ্চিমবঙ্গ বিধানসভা নির্বাচনে মুরারাই নির্বাচনে ১৬,৭৫৫ ভোট (৩৪.৭৩%) পেয়ে দ্বিতীয় স্থানে ছিলেন। তিনি অন্যদের মধ্যে, এসইউসিআই পার্টির সাবেক কমরেড এবং সাহেবগঞ্জ লুপ রেল শ্রমিক ইউনিয়নের সাবেক সাধারণ সম্পাদক জিয়াদ বক্সির মুখোমুখি হন।

তথ্যসূত্র
---------

1. 1 2  West Bengal (India). Dept. of Labour (১৯৬৭)। *Labour Gazette*। পৃষ্ঠা 401।
2. ↑  Communist Party of India (Marxist). West Bengal State Committee। *Election results of West Bengal: statistics & analysis, 1952-1991*। The Committee। পৃষ্ঠা 419।
3. ↑  Election Commission of India. *West Bengal 1967*
4. ↑  Election Commission of India. *West Bengal 1969*
5. ↑  Kabi Nazrul College. *College History  ওয়েব্যাক মেশিনে আর্কাইভকৃত ২৫ সেপ্টেম্বর ২০২৩ তারিখে*
6. ↑  Election Commission of India. *West Bengal 1971*
7. ↑  Election Commission of India. *West Bengal 1972*
8. 1 2  Election Commission of India. *West Bengal 1977*
**পার্বত্য চট্টগ্রাম উপজাতীয় কল্যাণ সমিতি** ১৯৬৬ সালে তৎকালীন পূর্ব পাকিস্তানে প্রতিষ্ঠিত একটি রাজনৈতিক দল। দলটি কাপ্তাই বাঁধ নির্মাণের ফলে বাস্তুচ্যুত ১,০০,০০০ জনগোষ্ঠীকে উপস্থাপন ও তাঁদের পুনর্বাসন ও ক্ষতিপূরণ আদায়ের লক্ষে তৈরি হয়। এর নেতৃত্বে ছিলেন অনন্ত বিহারী কীসা ও জে বি লারমা। এটি পার্বত্য চট্টগ্রাম জনসংহতি সমিতির পূর্বসূরী ছিল, যা পরে পার্বত্য চট্টগ্রামের প্রধান রাজনৈতিক দল হিসাবে আত্মপ্রকাশ করে এবং উপজাতি ও জনগণের স্বায়ত্তশাসন ও অধিকার অর্জনের জন্য বাংলাদেশ রাষ্ট্রীয় বাহিনীর বিরুদ্ধে বিদ্রোহ চালানোর জন্য শান্তি বাহিনী প্রতিষ্ঠা করে।

পার্বত্য চট্টগ্রাম উপজাতীয় কল্যাণ সমিতির সমর্থন নিয়ে ১৯৭০-এর নির্বাচনে স্বতন্ত্র প্রার্থী হিসেবে মানবেন্দ্র নারায়ণ লারমা চট্টগ্রাম থেকে প্রাদেশিক পরিষদের সদস্য নির্বাচিত হন। বাংলাদেশের জন্মের পর মানবেন্দ্র নারায়ণ লারমা ২৪ এপ্রিল ১৯৭২ সালে বাংলাদেশের খসড়া সংবিধান প্রণেতাদের কাছে পার্বত্য চট্টগ্রামের স্বায়ত্তশাসনের দাবিসহ মোট চার দফা দাবি পেশ করেন। দাবিগুলো ছিল:

(ক) পার্বত্য চট্টগ্রামের স্বায়ত্তশাসন এবং নিজস্ব আইন পরিষদ গঠন
(খ) সংবিধানে ১৯০০ সালের রেগুলেশনের অনুরূপ সংবিধির অন্তর্ভুক্তি
(গ) উপজাতীয় রাজাদের দপ্তর সংরক্ষণ
(ঘ) ১৯০০ সালের রেগুলেশন সংশোধনের ক্ষেত্রে সাংবিধানিক বিধিনিষেধ এবং পার্বত্য চট্টগ্রামে বাঙালিদের বসতি স্থাপনে নিষেধাজ্ঞা আরোপ।
যদিও দাবিগুলি সরকার গ্রহণ করেনি।

তথ্যসূত্র
---------

1. ↑  "পার্বত্য শান্তিচুক্তির বেশিরভাগ ধারাই বাস্তবায়িত, পূর্ণ বাস্তবায়ন নিয়ে ভিন্ন মত"। *বাংলা ট্রিবিউন*। ৩১ ডিসেম্বর ২০১৮। সংগ্রহের তারিখ ৬ জানুয়ারি ২০২০। [*স্থায়ীভাবে অকার্যকর সংযোগ*]
2. ↑  ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "পার্বত্য চট্টগ্রাম জনসংহতি সমিতি"। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
**চন্দন কুমার সরকার** (মৃত্যু ১৯ নভেম্বর ২০১৮)  আসাম রাজ্যের একজন ভারতীয় রাজনীতিবিদ ছিলেন। তিনি ২০১৫ থেকে ২০১৬ সাল পর্যন্ত তৃতীয় তরুণ গগৈ মন্ত্রকের সেচ ও মৃত্তিকা সংরক্ষণ মন্ত্রী হিসেবে দায়িত্ব পালন করেন     তিনি ১৯৯১ থেকে ১৯৯৬, ২০০১ থেকে ২০০৬ এবং আবার ২০১১ থেকে ২০১৬ পর্যন্ত অভয়পুরী দক্ষিণ নির্বাচনী এলাকা থেকে আসাম বিধানসভার সদস্য ছিলেন। তাঁর ছেলে প্রদীপ সরকার অভয়পুরী দক্ষিণ বিধানসভা কেন্দ্রের বর্তমান বিধায়ক ছিলেন।

প্রাথমিক জীবন এবং শিক্ষা
------------------------

সরকার প্রয়াত বিজয় চৌধুরী সরকারের ছেলে। তিনি ১৯৭৪ সালে চাকলা এইচএসএস স্কুলে দশম শ্রেণি পর্যন্ত পড়েন।

রাজনৈতিক পেশা
-------------

সরকার 1991 সালের আসাম বিধানসভা নির্বাচনে অভয়পুরী দক্ষিণের জন্য ভারতীয় জাতীয় কংগ্রেসের প্রার্থী ছিলেন, তিনি ২২,৩১১ ভোট পান, মোট ভোটের ৩২.৫৮%। 

১৯৯৬ সালের আসাম বিধানসভা নির্বাচনে, সরকার ১৬,৯৭৭ ভোট পেয়েছিলেন, মোট ভোটের ২২.২৪%। তিনি এজিপি প্রার্থী রবীন বণিক্যের কাছে ২৬,৫৭২ ভোটে হেরে যান। 

2001 আসাম বিধানসভা নির্বাচনে, তিনি 45318 ভোট পান, মোট ভোটের 50.02% এবং তিনি আবার অভয়পুরী দক্ষিণের বিধায়ক হন। তিনি বণিক্যকে ৩৬৩৩ ভোটে পরাজিত করেন। 

2006 আসাম বিধানসভা নির্বাচনে, তিনি 26638 ভোট পেয়েছিলেন এবং আবার 4034 ভোটে বনিক্যার কাছে পরাজিত হন। 

2011 সালের আসাম বিধানসভা নির্বাচনে তিনি অভয়পুরী দক্ষিণের জন্য আবার ভারতীয় জাতীয় কংগ্রেসের প্রার্থী ছিলেন, তিনি তার নিকটতম প্রতিপক্ষকে 15899 ভোটে পরাজিত করেছিলেন।  23 জানুয়ারি, মন্ত্রিসভায় রদবদল করে, সরকারকে তরুণ গগৈ মন্ত্রিসভায় সেচ ও মৃত্তিকা সংরক্ষণ মন্ত্রী করা হয়েছিল।

2016 আসাম বিধানসভা নির্বাচনে, তিনি অনন্ত কুমার মালোর কাছে 191 ভোটে পরাজিত হন। তিনি ছিলেন 10 জন ক্যাবিনেট মন্ত্রীর একজন যারা নির্বাচনে হেরেছিলেন।

ব্যক্তিগত জীবন এবং মৃত্যু
-------------------------

সরকার ও তার স্ত্রীর ২ ছেলে ও ১ মেয়ে ছিল। তাঁর ছেলে প্রদীপও 2021 সালে অভয়পুরী দক্ষিণের বিধায়ক হয়েছিলেন। 

19 নভেম্বর 2018-এ, সরকার বোঙ্গাইগাঁওয়ে হৃদরোগে আক্রান্ত হন। তাকে দ্রুত স্থানীয় হাসপাতালে নিয়ে যাওয়া হলে পরে তার মৃত্যু হয়।  

রিপুন বোরা, হিমন্ত বিশ্ব শর্মা এবং মুখ্যমন্ত্রী সর্বানন্দ সোনোয়ালের মতো অনেক রাজনীতিবিদ সরকারকে শ্রদ্ধা জানিয়েছেন। সোনোয়াল বলেন, "আগের কংগ্রেস সরকারের একজন মন্ত্রী হিসাবে, সরকার মূল্যবান সেবা দিয়েছিলেন, যা সর্বদা মানুষ মনে রাখবে এবং তার মৃত্যু সমাজের জন্য একটি অপূরণীয় ক্ষতি।"

তথ্যসূত্র
---------

1. 1 2  "Former Assam minister Chandan Kumar Sarkar passes away"। *The Indian Express* (ইংরেজি ভাষায়)। ২০১৮-১১-১৯। সংগ্রহের তারিখ ২০২২-০৩-১৩।
2. 1 2  "Pradip Sarkar(Indian National Congress(INC)):Constituency- ABHAYAPURI SOUTH (SC)(NORTH SALMARA) - Affidavit Information of Candidate:"। *myneta.info*। সংগ্রহের তারিখ ২০২২-০৩-১৩।
3. 1 2 3 4 5 6  "Abhayapuri South Assembly Constituency Election Result - Legislative Assembly Constituency"। *resultuniversity.com*। সংগ্রহের তারিখ ২০২২-০৩-১৩।
4. ↑  "Gogoi allocates portfolios to new Assam ministers"। *Firstpost* (ইংরেজি ভাষায়)। ২০১৫-০১-২৬। সংগ্রহের তারিখ ২০২২-০৩-১৩।
5. ↑  "Tarun Gogoi reshuffles Assam ministry, 11 cabinet ministers join"। *Firstpost* (ইংরেজি ভাষায়)। ২০১৫-০১-২৩। সংগ্রহের তারিখ ২০২২-০৩-১৩।
6. ↑  "10 Gogoi cabinet ministers bite the dust"। *www.telegraphindia.com*। সংগ্রহের তারিখ ২০২২-০৩-১৪।
7. 1 2  Service, Tribune News। "Former Assam minister Chandan Kumar Sarkar passes away"। *Tribuneindia News Service* (ইংরেজি ভাষায়)। সংগ্রহের তারিখ ২০২২-০৩-১৩।
খারিফের সময়ে সালালাহ এবং আল ঘাইদাহ পর্বতের চারপাশ বৃষ্টিভেজা ও কুয়াশায় আচ্ছন্ন হয়ে থাকে।
***খারিফ*** (আরবি: خريف, শরৎ) হচ্ছে একটি আরবি শব্দ যা দক্ষিণাঞ্চলীয় ওমান, দক্ষিণ পূর্ব ইয়েমেন, দক্ষিণ পশ্চিম সৌদিআরব এবং সুদানে দক্ষিণ পূর্বাঞ্চলীয় মৌসুমি বায়ুকে বোঝানো হয়। এই মৌসুমি বায়ু ধফার প্রদেশ ও আল মাহরাহ প্রদেশে জুন থেকে সেপ্টেম্বরের শুরু পর্যন্ত বিদ্যমান থাকে। সালালাহ'র মতো শহর গুলো খারিফ মৌসুমের পানি সরবরাহের উপর নির্ভর করে। সালালাহতে বাৎসরিক খারিফ উৎসবের আয়োজন করা হয় এই মৌসুম কে উৎযাপন করতে যা অন্যতম পর্যটক আকর্ষকে পরিণত হয়েছে।

খারিফের ফলে একটি নির্দিষ্ট বাস্তুসংস্থান গড়ে উঠেছে উপকূলীয় অঞ্চলে যা আরবীয় পেনিনসুলা উপসাগরীয় মরু কুয়াশা নামে পরিচিত।

খারিফ ফসল
---------

খারিফ শস্যের অর্থ হল বর্ষাকালীন ফসল যা বর্ষাকালে বৃষ্টির জলের উপর নির্ভর করে চাষ করা হয়। ধান, পাট, ভুট্টা, আখ, জোয়ার, বাজরা, কার্পাস প্রভৃতি খারিফ ফসলের উদাহরণ ।

তথ্যসূত্র
---------

1. ↑  Llewellyn-Smith, Robert। "Western Asia: Oman, Yemen, and Saudi Arabia"। *WWF*। World Wildlife Fund। সংগ্রহের তারিখ ২১ জুলাই ২০১৭।

বহিঃসংযোগ
---------

* ওমান:গুরুত্বপূর্ণ তথ্য
* সালালাহ এন্ড দ্যা খারিফ
* খারিফ ফেস্টিভ্যাল
**আশালতা সেন** (৫ ফেব্রুয়ারি ১৮৯৪ - ১৩ ফেব্রুয়ারি ১৯৮৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব, সক্রিয় কর্মী, কবি ও সমাজসেবক এবং অগ্নিযুগের নারী বিপ্লবী।

জন্ম ও পরিবার
-------------

আশালতা সেন ১৮৯৪ সালে নোয়াখালী এক উকিল পরিবারে জন্মগ্রহণ করেন। কিন্তু তার পৈতৃক নিবাস ছিল বিক্রমপুর এর বিদগাঁও গ্রামে। । তার পিতার নাম বগলামোহন দাশগুপ্ত ও মাতার নাম মানদাসুন্দরী দাশগুপ্ত। পিতা ছিলেন নোয়াখালী জজ কোর্টের আইনজীবী।

রাজনৈতিক জীবন
-------------

আশালতা সেন বাল্যকাল থেকেই সাহিত্যানুরাগী ছিলেন। ১৯০৪ সালে মাত্র দশ বছর বয়সে বঙ্গভঙ্গের বিরুদ্ধে মাসিক পত্রিকা *অন্তঃপুর* প্রকাশিত করেন এবং তার জাতীয়তাবাদী কবিতা সুধীসমাজের কাছে দৃষ্টি আকর্ষণ করে। তার মাতামহী নবশশী দেবীর উৎসাহ ও অনুপ্রেরণায় আশালতা সেন রাজনৈতিক অঙ্গনে প্রবেশ করেন এবং ১৯০৫ খ্রিস্টাব্দে স্বদেশী প্রচারে উদ্যোগী হন। ১৯২১ সালের অযোগ আন্দোলনের সময় মহাত্মা গান্ধীর আদর্শ তাকে বিশেষ ভাবে অনুপ্রাণিত করে। তিনি তখন কর্মক্ষেত্রে ঝাপিয়ে পড়েন। ঢাকা গেণ্ডারিয়ায় তার শ্বশুরমহাশয়ের সহায়তায় নিজেদের বাড়ীতে মহিলাদের জন্য ‘শিক্ষাশ্রম' নামে একটি বয়নাগার তিনি স্থাপন করেন।

১৯২২ সালে ঢাকা জেলার মহিলা প্রতিনিধিরূপে তিনি ডেলিগেট হয়ে যোগদান করেন গয়া কংগ্রেসে। সেই অবধি কংগ্রেসের সঙ্গে তিনি অচ্ছেদ্য বন্ধনে আবদ্ধ হন। মহিলাদের মধ্যে দেশাত্মবোধ জাগ্রত করা এবং গান্ধীজীর বাণী প্রচার করার উদ্দেশ্যে ১৯২৪ সালে তিনি সরমা গুপ্তা ও সরযূ গুপ্তার সহযোগিতায় ‘গেণ্ডারিয়া মহিলা সমিতি' সংগঠন করেন। সমিতির মহিলাগণ নিজেরাই খদ্দরের বোঝ! কাঁধে নিয়ে অনেক দূরে দূরে চলে যেতেন এবং ঘরে ঘরে গিয়ে খদ্দর বিক্রি ও প্রচার কাজ করতেন। ১৯২৫ সালে আশালতা সেন নিখিল ভারত কাটুনী সংঘের (A.I.S.A.) সদস্য হন এবং ব্যাপকভাবে খদ্দর-প্রচারে ব্রতী হন।।

মৃত্যু
------

তিনি ১৯৮৬ সালের ১৩ ফেব্রুয়ারি দিল্লিতে তার পুত্রের বাসভবনে মৃত্যুবরণ করেন।

তথ্যসূত্র
---------

1. ↑  কমলা দাশগুপ্ত (জানুয়ারি ২০১৫)। *স্বাধীনতা সংগ্রামে বাংলার নারী, অগ্নিযুগ গ্রন্থমালা ৯*। কলকাতা: র‍্যাডিক্যাল ইম্প্রেশন। পৃষ্ঠা ১০৬-১১২। আইএসবিএন 978-81-85459-82-0।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
2. ↑  সেন, আশালতা "সেন, আশালতা" `|ইউআরএল=` এর মান পরীক্ষা করুন (সাহায্য)। *বাংলাপিডিয়া*। বাংলাদেশ এশিয়াটিক সোসাইটি। সংগ্রহের তারিখ ৫ মে ২০১৪।
**কো পানি** (থাই: เกาะปันหยี,উচ্চারিত [kɔ̀ʔ pān.jǐː]), **কোহ পানি** নামেও পরিচিত, থাইল্যান্ডের ফাং এনগা প্রদেশের একটি মাছ ধরার গ্রাম, যা জাভানীয় জেলেদের স্টিলের উপর নির্মিত হওয়ার জন্য উল্লেখযোগ্য। জনসংখ্যার মধ্যে রয়েছে প্রায় ৩৬০টি পরিবার বা ১,৬০০ জন লোক।  যারা ইন্দোনেশিয়ার জাভা দ্বীপ থেকে আসা দুটি সমুদ্রগামী মুসলিম পরিবার থেকে এসেছে।

ইতিহাস
------

কো পানি জাভানিজ ভাষায় পুলো পাঞ্জি নামে পরিচিত। ১৮ শতকের শেষের দিকে যাযাবর জাভানীয় জেলেরা কো পানিতে বসতি স্থাপন করেছিল।  এই সময়ে আইন ছিল শুধুমাত্র থাই জাতীয় বংশোদ্ভূত লোকেরা জমির মালিকানা পেতে পারে এবং এই সীমাবদ্ধতার কারণে বন্দোবস্তটি বেশিরভাগ অংশে, দ্বীপের সুরক্ষার মধ্যে স্টিলের উপর নির্মিত হয়েছিল, যা জেলেদের জন্য সহজ প্রবেশাধিকার প্রদান করেছিল। সম্প্রদায়ের সম্পদ বৃদ্ধির সাথে সাথে, থাইল্যান্ডের অভ্যন্তরে ক্রমবর্ধমান পর্যটন শিল্পের কারণে, দ্বীপে জমি কেনা একটি সম্ভাবনা হয়ে ওঠে এবং প্রথম উল্লেখযোগ্য স্থাপনার মধ্যে উপকূলে নির্মিত হয়েছিল, একটি মসজিদ এবং একটি সুপেয় পানির কূপ।

পর্যটন
------

বিংশ শতাব্দীর শেষভাগে, সম্প্রদায়টি শুধুমাত্র মাছ ধরার শিল্পের উপর টিকে থাকা কঠিন বলে মনে করে এবং ডাকপিওয়ন বাসিন্দাদের সুবিধার জন্য গ্রামে পর্যটকদের আমন্ত্রণ জানানোর প্রস্তাব করেছিলেন। আজকাল এটি ফুকেট থেকে ফাং এনগা বে ট্যুরের প্রধান আকর্ষণগুলির মধ্যে একটি, প্রায়শই লাঞ্চ স্টপ হিসাবে পরিবেশন করা হয়। পর্যটকদের ক্রমবর্ধমান সংখ্যার সাথে, দ্বীপে বেশ কয়েকটি সামুদ্রিক খাবারের রেস্তোরাঁ রয়েছে, সেইসাথে স্যুভেনির বিক্রির বিভিন্ন স্টল রয়েছে। এছাড়াও, তাদের কিংবদন্তি ফুটবল দলের পুরানো পিচ একটি প্রধান আকর্ষণ হিসাবে কাজ করে। ইউএস রিয়েলিটি-কম্পিটিশন শো <i id="mwXA">দ্য অ্যামেজিং রেস-</i> এর ১৯তম মৌসুমের চতুর্থ পর্বে গ্রামটি একটি পিট স্টপে পরিণত হয়েছিল।

তথ্যসূত্র
---------

1. ↑  Mumford, Robin (২০২২-০৭-২০)। "The story of Panyee FC: Thailand's floating football club"। *Football Bloody Hell*। সংগ্রহের তারিখ ২০২৩-০৪-২৪।
2. 1 2  "link to Ko Panyi"। *The official website of Tourism Authority of Thailand*। সংগ্রহের তারিখ ২০২৩-০৪-২৪।

বাহ্যিক লিঙ্ক
-------------

* থাইল্যান্ড: সমুদ্রের দৃশ্য সহ কো পানইয়ের কক্ষ